[Foto’s] 14 by ou myn in Pongola aangekeerFoto: SAPD Altesaam 14 verdagtes, tussen 20 en 32 jaar oud, verskyn Woensdag in die Pongola-landdroshof in KwaZulu-Natal op aanklag van die besit van ongelisensieerde vuurwapens en ammunisie, besit van springstof, rou ongeprosesseerde goudklippe en dagga. “Lede van die polisie het die verdagtes Dinsdagoggend omstreeks 05:00 in hegtenis geneem,” het kol. Jay Naicker, woordvoerder van die polisie, in ŉ verklaring gesê. “Die polisie het beslag gelê op dagga, springstof, twee vuurwapens, goudklippe, selfone, koeëlvastebaadjies en myntoerusting.” Naicker het gesê die polisie het ŉ wenk ontvang oor persone in die Klipwal-gebied in Pongola wat ongelisensieerde vuurwapens en springstof by hulle het. “Die mans het vermoedelik onwettig goud gemyn.”